เทศบัญญัติเทศบาลตำบลตลาดเกรียบเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตเทศบาลตำบลตลาดเกรียบอำเภอบางปะอิน จังหวัดพระนครศรีอยุธยาพ.ศ. ๒๕๖๐ อาศัยอำนาจตามความในมาตรา๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลตลาดเกรียบโดยความเห็นชอบของสภาเทศบาลตำบลตลาดเกรียบผู้ว่าราชการจังหวัดพระนครศรีอยุธยาคณะกรรมการควบคุมอาคาร และได้รับอนุมัติจากรัฐมนตรีว่าการกระทรวงมหาดไทยจึงตราเทศบัญญัติขึ้นไว้ ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลตำบลตลาดเกรียบเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตเทศบาลตำบลตลาดเกรียบ อำเภอบางปะอิน จังหวัดพระนครศรีอยุธยา พ.ศ. ๒๕๖๐ข้อ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในเทศบัญญัตินี้บริเวณที่ ๑หมายความว่า พื้นที่ในเขตเทศบาลตำบลตลาดเกรียบ เว้นแต่บริเวณที่ ๒บริเวณที่ ๒หมายความว่า พื้นที่ในเขตเทศบาลตำบลตลาดเกรียบ อำเภอบางปะอิน จังหวัดพระนครศรีอยุธยาที่วัดจากเขตทางของทางหลวงแผ่นดินหมายเลข ๓๔๗ ออกไปทั้งสองข้าง ๆ ละ ๒๐๐เมตรทั้งนี้ตามแผนที่ท้ายเทศบัญญัตินี้ข้อ๔ ให้กำหนดพื้นที่ในเขตเทศบาลตำบลตลาดเกรียบอำเภอบางปะอิน จังหวัดพระนครศรีอยุธยาภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑)ภายในบริเวณที่ ๑ ห้ามบุคคลใดก่อสร้างอาคารชนิดและประเภท ตามที่กำหนดในข้อ ๔ แห่งกฎกระทรวงกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่อำเภอบางไทรอำเภอพระนครศรีอยุธยา อำเภอบางปะอิน และอำเภอวังน้อย จังหวัดพระนครศรีอยุธยา พ.ศ. ๒๕๔๕เว้นแต่ สถานีบริการน้ำมันเชื้อเพลิงประเภท ง(๒)ภายในบริเวณที่ ๒ ห้ามบุคคลใดก่อสร้างอาคารชนิดและประเภท ตามที่กำหนดในข้อ ๔ แห่งกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่อำเภอบางไทรอำเภอพระนครศรีอยุธยา อำเภอบางปะอิน และอำเภอวังน้อย จังหวัดพระนครศรีอยุธยา พ.ศ. ๒๕๔๕เว้นแต่ สถานีบริการน้ำมันเชื้อเพลิงประเภท ก ประเภท ข และประเภท คข้อ๕ ภายในบริเวณพื้นที่ที่กำหนดตามข้อ ๔ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๖ อาคารที่มีอยู่แล้วภายในบริเวณพื้นที่ที่กำหนดตามข้อ๔ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้อาคารตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง เปลี่ยนการใช้อาคารไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ๘ ให้นายกเทศมนตรีตำบลตลาดเกรียบรักษาการให้เป็นไปตามเทศบัญญัตินี้ประกาศณ วันที่ ๒ ตุลาคม พ.ศ. ๒๕๖๐วิชัย ไวยทินายกเทศมนตรีตำบลตลาดเกรียบ[เอกสารแนบท้าย]๑. แผนที่ท้ายเทศบัญญัติเทศบาลตำบลตลาดเกรียบเรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในเขตเทศบาลตำบลตลาดเกรียบ อำเภอบางปะอินจังหวัดพระนครศรีอยุธยา พ.ศ. ๒๕๖๐ปุณิกา/อัญชลี/จัดทำ๑พฤศจิกายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๔ ง/หน้า ๓๑/๓๐ ตุลาคม ๒๕๖๐